
	UKMERGĖS RAJONO SAVIVALDYBĖS
TARYBA

	

	KONTROLĖS KOMITETO

	POSĖDŽIO PROTOKOLAS



	2019 m. sausio 8 d. Nr. 24-1

	Ukmergė

	



Posėdis įvyko 2019 m. sausio 8 d. 14.00–14.30 val. 
Posėdžio pirmininkas – Andrius Kalesnikas, Kontrolės komiteto pirmininkas.
Posėdyje dalyvavo komiteto nariai: Juozas Galiauskas, Andrius Kalesnikas, Vidmantas Krikštaponis, Andrius Lyška, Romas Pivoras.
 
Posėdyje taip pat dalyvavo:
Diana Mackonienė, savivaldybės kontrolieriaus pavaduotoja;
Onutė Mikelienė, savivaldybės kontrolierė.

DARBOTVARKĖ:
1. Dėl Kontrolės komiteto 2018 m. veiklos ataskaitos.
Pranešėjas – Andrius Kalesnikas, Kontrolės komiteto pirmininkas.
2. Kiti klausimai. Dėl Ukmergės rajono savivaldybės Kontrolės ir audito tarnybos 2019 m. veiklos plano patikslinimo. 
Pranešėja – Onutė Mikelienė, savivaldybės kontrolierė.

1. Kontrolės komiteto 2018 m. veiklos ataskaita.
Pranešėjas – Andrius Kalesnikas, Kontrolės komiteto pirmininkas, pristatė Kontrolės komiteto 2018 m. veiklos ataskaitą.
NUSPRĘSTA: pritarti Kontrolės komiteto 2018 m. veiklos ataskaitai ir pateikti ją artimiausiame Tarybos posėdyje.

2. SVARSTYTA. Ukmergės rajono savivaldybės Kontrolės ir audito tarnybos 2019 m. veiklos plano patikslinimas.
[bookmark: _Hlk534881626]Pranešėja – Onutė Mikelienė, savivaldybės kontrolierė, siūlė iš Ukmergės rajono savivaldybės Kontrolės ir audito tarnybos 2018 m. veiklos plano (toliau – Planas) į 2019 m. Plano I ketvirtį perkelti Piniginės socialinės paramos auditą. 
Kalbėjo, kad šiuo metu yra baiginėjami Ukmergės vaikų lopšelio-darželio „Buratinas“, Ukmergės rajono Pabaisko pagrindinės mokyklos ir VšĮ Jaunimo laisvalaikio centro (toliau – Centras) finansiniai (teisėtumo) auditai. Akcentavo, kad daugiausia dėmesio yra skiriama ilgalaikio turto valdymui, naudojimui ir disponavimui bei inventorizacijai.
Komitete diskutuota dėl Centro patalpų nuomos (subnuomos) sutarčių sudarymo ir jų sąlygų vykdymo; dėl Ukmergės rajono savivaldybės biudžetinėse įstaigose dirbančių buhalterių kompetencijos atlikti pavestas pareigas. 
Romas Pivoras domėjosi, ar Ukmergės rajono ugdymo įstaigos turi pasitvirtinusios patalpų (salių) nuomos įkainius.
Onutė Mikelienė atsakė į Andriaus Kalesniko klausimą dėl Ukmergės kraštotyros muziejaus poauditinės veiklos rekomendacijų vykdymo.
[bookmark: _GoBack]NUSPRĘSTA: pritarti 2019 m. Planui su patikslinimu – perkelti Piniginės socialinės paramos auditą į 2019 m. Plano I ketvirtį.
______________________

Komiteto posėdžio metu daromas garso įrašas. Kilus abejonių dėl protokolo teisingumo, su posėdžio garso įrašu galima susipažinti Sekretoriate.



Posėdžio pirmininkas   				Andrius Kalesnikas


Protokolą rašė				Natalja Miklyčienė

